No. dokumentarfilm. Mange kvinner strever hele livet på grunn av skadene etter omskjæring, og noen jenter dør som følge av inngrepet. Likevel har omskjæring blitt utført på jenter og kvinner i flere tusen år. En tenåringsjente ønsker å motarbeide denne tradisjonelle praksisen, slik hennes mor gjorde som aktivist fra slutten av 80-tallet. Vi følger henne fra Norge tilbake til Somalia. Vi møter også to andre somaliske kvinner og får innblikk i deres tanker og erfaringer.